b'\n_START_ARTICLE_\nFarvernes sang\n_START_SECTION_\nHandling\n_START_PARAGRAPH_\nDen over 90 \xc3\xa5r gamle, franske non-figurative maler, Maurice Est\xc3\xa8ve, er repr\xc3\xa6senteret p\xc3\xa5 museer verden over. I dette n\xc3\xa6nsomme portr\xc3\xa6t oplever vi Est\xc3\xa8ve i dyb koncentration i atelieret, og her fort\xc3\xa6ller han om sit liv, sin kunstneriske udvikling og sin store arbejdsgl\xc3\xa6de. Folkene bag filmen er blandt andre komponisten Kim Menzer, der i sit musikalske arbejde har v\xc3\xa6ret inspireret af Est\xc3\xa8ves billeder, og hvis musik ledsager de mange malerier vi ser, samt den franske filmmand Jean Claude Carri\xc3\xa8re, der har skrevet manuskripter for Bunuel.'